Թուրքիոյ Փոքրամասնութեան հիմնարկները դուրս եկան իրենց գոյութեան սպառնացող սահմանափակումներէն եւ բարեկարգուած օրէնքներու միջոցով աւելի հաւատով կը լցուին ապագայի նկատմամբ։ Այս ծիրէն ներս հայկական հիմնադրամներն ալ դրական զարգացումներու նախաշեմին են։ Նկատի ունենալով Սուրբ Փրկիչ Հիւանդանոցի առաջնակարգ դիրքը, այս զարգացումներու հեռանկարով տեսակցեցանք հոգաբարձութեան ատենապետ Պետրոս Շիրինօղլուի եւ կազմի անդամներէն Գրիգոր Տէօշէմէճեանի հետ։